1. ΒΑΣΙΛΙΚΟΝ ΔΙΑΤΑΓΜΑ υπ' αριθ. 984 της 30 Νοεμ./3 Δεκ. 1966 (ΦΕΚ Α' 267) Περί παροχής νοσοκομειακής περιθάλψεως εις τους ησφαλισμένους και τους συνταξιούχους του Οργανισμού Γεωργικών Ασφαλίσεων (Ο.Γ.Α.). Έχοντες υπ' όψιν: 1.Τας διατάξεις των άρθρ. 7 παρ. 2 και 23 παρ. 3 του Νόμ. 4169/61 «περί Γεωργικών Κοινωνικών Ασφαλίσεων», ως και τας διατάξεις του Νόμ. 3487/ 1955 «περί Κοινωνικής Ασφαλίσεως των αγροτών». 2.Την υπ' αριθ. 240/9.11.1966 απόφασιν του Υπουργικού Συμβουλίου. 3.Γνώμην του ΟΓΑ εκφρασθείσαν δια της υπ' αριθ. 1/13.9.1966 αποφάσεως του Διοικητικού Συμβουλίου αυτού. 4.Την υπ' αριθ. 1033/1966 γνωμοδότησιν του Συμβουλίου της Επικρατείας, προτάσει του Ημετέρου Υπουργικού Συμβουλίου και των Υπουργών επί του Συντονισμού, επί των Οικονομικών, επί της Γεωργίας και της Υγιεινής, αποφασίζομεν και διατάσσομεν: Άρθρον μόνον.-1)Από 1 Μαρτ. 1967 παρέχεται εις τους ησφαλισμένους εις τον Οργανισμόν Γεωργικών Ασφαλίσεων (ΟΓΑ) και εις τα μέλη της οικογενείας αυτών (σύζυγον και ανήλικα τέκνα, ανηλίκους ορφανούς γονέων συγγενείς, συντηρουμένους παρά του ησφαλισμένου), ως και εις τους συνταξιούχους του ΟΓΑ και τα μέλη της οικογενείας αυτών, υπό τας αυτάς δια τα μέλη των οικογενειών των ησφαλισμένων προϋποθέσεις, νοσοκομειακή περίθαλψις, εφ' όσον δεν δικαιούνται ταύτης παρά του Δημοσίου ή παρ' άλλου ασφαλιστικού φορέως. 2)Η περί ης η προηγουμένη παράγραφος νοσοκομειακή περίθαλψις παρέχεται δια του Υπουργείου Υγιεινής εις τα εν τη Χώρα Νοσηλευτικά Ιδρύματα Ν.Δ. 2592/1953 και εν περιπτώσει ανεπαρκείας τούτων εις τα λοιπά νοσηλευτικά ιδρύματα ή ιδιωτικάς κλινικάς μεθ' ων το Υπουργείον Υγιεινής δύ-ναται να συνάπτη συμβάσεις νοσηλείας. 3)Η υπό του ΟΓΑ παρεχομένη νοσοκομειακή περίθαλψις δεν περιλαμβάνει την εν ασύλοις και ειδικοίς θεραπευτηρίοις λοιμωδών νόσων περίθαλψιν. 4)Ο ΟΓΑ έχει τας ακολούθους αρμοδιότητας: α)Την υπαγωγήν των εν παρ. 1 προσώπων εις την ασφάλισιν του παρόντος. β)Την έκδοσιν και χορήγησιν των βιβλιαρίων ασθενείας, ως και την ενημέρωσιν αυτών. «γ.Την εκκαθάρισιν, την έκδοσιν των οικείων ενταλμάτων και την πληρωμήν των πάσης φύσεως δαπανών νοσηλείας». Το εδάφ. γ' αντικατεστάθη ως άνω δια της παρ. 1, του άρθρ. 12 Ν.Δ. 1390/1973 (ανωτ. σελ. 1012,09). Βλ. και εδάφ. 2 του εν λόγω άρθρ. 12. 5)Η παραπομπή των δεομένων νοσοκομειακής περιθάλψεως ενεργείται υπό των κατά τόπους αγροτικών ιατρών ή ιατρών υγειονομικών σταθμών ή νοσηλευτικών ιδρυμάτων Ν.Δ. 2592/1953 ή ιατρών υγειονομικών δημοσίων υπαλλήλων. 6)Η νοσοκομειακή περίθαλψις παρέχεται εις τους πλησιεστέρους της κατοικίας του ασθενούς Υγειονομικούς Σταθμούς ή Νοσηλευτικά Ιδρύματα ή Κλινικάς και μόνον εις περίπτωσιν καθ' ην τ' ανωτέρω δεν διαθέτουσι τα απαραίτητα δια την θεραπείαν επιστημονικά μέσα ή στερούνται διαθεσίμου κλίνης δύναται να παρασχεθή η περίθαλψις αύτη εις νοσηλευτήρια ετέρων Νομών, κατά προτίμησιν των ομόρων. Η αδυναμία παροχής της δεούσης περιθάλψεως ή η ανυπαρξία διαθεσίμου κλίνης βεβαιούται υπό του αρμοδίου ιατρού του εις ο παρεπέμφθη ο ασθενής Νοσηλευτικού Ιδρύματος ή υπό του προϊσταμένου του οικείου Υγειονομικού Κέντρου, δια της αυτής δε βεβαιώσεως προσδιορίζεται και το Νοσηλευτικόν Ίδρυμα εις ο ενδείκνυται να νοσηλευθή. «7.Εις έκαστον Νοσηλευτικόν Ίδρυμα Ν.Δ. 2592/ 53 ορίζεται δι' αποφάσεως του Υπουργού Κοινωνικών Υπηρεσιών ή των υπό τούτου εξουσιοδοτουμένων οργάνων, είς τουλάχιστον εκ των παρ' αυτώ υπηρετούντων ιατρών, ως ελεγκτής εις την αρμοδιότητα του οποίου ανήκει η παρακολούθησις  της νοσηλείας των ασθενών του Νοσηλευτικού  Ιδρύματος εις ο υπηρετεί ή και των νοσηλευομένων εις έτερα Θεραπευτήρια ή Κλινικάς οριζομένας     δια    της   αυτής    αποφάσεως,    παραπομ(Αντί της σελ. 1068,71(α) Σελ. 1068,71(β) Τεύχος 524 - Σελ. 119 Νοσοκομειακή περίθαλψη ασφαλισμένων Ο.Γ.Α. 39.Λ.κ.1 πή των ασθενών εις έτερα Νοσηλευτικά Ιδρύματα κατά τα οριζόμενα εν τη προηγουμένη παραγράφω, ως και η άσκησις των υπό του οικείου Κανονισμού Νοσοκομειακής περιθάλψεως των ησφαλισμένων του ΟΓΑ, ανατιθεμένων εις τους ελεγκτάς ιατρούς ΟΓΑ καθηκόντων και αρμοδιοτήτων. Αι ανωτέρω αρμοδιότητες δύναται δι' ομοίων αποφάσεων να ανατίθενται και εις ετέρους ιατρούς, υπαλλήλους του Δημοσίου, του ΙΚΑ ή του ΟΓΑ. Εξαιρετικώς, προκειμένου περί θεραπευτηρίων κειμένων εις περιοχάς, ένθα δεν υπηρετούν ιατροί εκ των ανωτέρω, δύναται δι' ομοίων αποφάσεων, τα καθήκοντα ελεγκτού ιατρού να ανατίθενται εις ιατρόν του ιδίου του Θεραπευτηρίου.  Προς υποβοήθησιν των ελεγκτών ιατρών, ιδία όσον αφορά την τήρησιν της διαδικασίας κινήσεως των ασθενών και την συμπλήρωσιν και υποβολήν εις τον ΟΓΑ των υπό των οικείων διατάξεων προβλεπομένων δικαιολογητικών εκκαθαρίσεως νοσηλίων, ορίζεται εις έκαστον Νοσηλευτικόν Ίδρυμα του Ν.Δ. 2592/53 και εις έκαστον Θεραπευτήριον κοινωφελούς χαρακτήρος είς βοηθός του ελεγκτού ιατρού διοικητικός υπάλληλος εκ των παρ' αυτοίς υπηρετούντων, δι' αποφάσεως του Διοικητικού Συμβουλίου ή του Διοικητικού Διευθυντού του οικείου Νοσηλευτικού Ιδρύματος ή Θεραπευτηρίου. Η, εις τους ανωτέρω ελεγκτάς και βοηθούς αυτών διοικητικούς υπαλλήλους, εξαιρέσει των υπαλλήλων του ΟΓΑ, καταβαλλομένη αποζημίωσις ορίζεται κατά την, υπό του εδαφ. γ' της παρ. 4 του παρόντος, ως αντικατεστάθη υπό του άρθρ. 12 του Ν.Δ. 1390/1973, διαδικασίαν". Η παρ. 7 αντικατεστάθη ως άνω δια του Π.Δ. 216 της 9/22 Μαρτ. 1974 (ΦΕΚ Α' 76). Εξεδόθη η υπ' αριθ. Γ3/3332/1974 αποφ. Υπ. Κοινων. Υπηρεσιών (κατωτ. αριθ. 4). 8.(Κατηργήθη δια της παρ. 3, του άρθρ. 12, Ν.Δ. 1390/1973, ανωτ. σελ. 1012,09). 9)Συνιστάται παρά τω ΟΓΑ Συντονιστική Επιτροπή Παροχής Νοσοκομειακής Περιθάλψεως εις τους Αγρότας, αποτελουμένη εκ τριών ανωτάτων ή ανωτέρων υπαλλήλων του Υπουργείου Υγιεινής, ενός του Υπουργείου Οικονομικών και ενός του Υπουργείου Γεωργίας, υποδεικνυομένων μετά των αναπληρωτών των υπό των αρμοδίων Υπουργών, ως και τριών ανωτάτων ή ανωτέρων υπαλλήλων του ΟΓΑ, υποδεικνυομένων υπό του Διοικητού τούτου, έργον της οποίας είναι η μελέτη των υπό των Νοσηλευτικών Ιδρυμάτων υποβαλλομένων στοιχείων και η υποβολή προς το Υπουργείον Υγιεινής και τον ΟΓΑ προτάσεων δια την βελτίωσιν και οικονομικωτέραν οργάνωσιν της περιθάλψεως ως και η μελέτη και γνωμοδότησις επί παντός θέματος τιθεμένου υπ' όψιν της υπό του Υπουργείου Υγιεινής ή του ΟΓΑ. Σελ. 1068,72(β) Τεύχος 524 - Σελ. 120 Η συγκρότησις της Επιτροπής ενεργείται δι' αποφάσεως του Διοικητικού Συμβουλίου του ΟΓΑ εγκρινομένης υπό των Υπουργών Υγιεινής και Γεωργίας, δι' ης και καθορίζονται τα της λειτουργίας της Επιτροπής ταύτης. Εις τον Ημέτερον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 39.Λ.κ.1 Νοσοκομειακή περίθαλψη ασφαλισμένων Ο.Γ.Α.